Moedertaal: Gr. 12 toppresteerders aangewysVoor van links na regs: Hazel Baloy (Xitsonga), Mbele Mbali (Sesotho), Chabalala Evelyn Lebogang (Sepedi). Agter: Benette Thaba Mkabe (XiTsonga), Mmapaseka Dibetso (Setswana), Grethe Maritz (Afrikaans) en Sakkie Kotze (ATKV) Foto: Verskaf Verskeie gr. 12 leerders wat as toppresteerders in hul moedertaal aangewys is, het die Centurion-tak van die ATKV se gelukwensgeselligheid Saterdag (20 Februarie) in die Ou Raadsaal op Kerkplein in Pretoria bygewoon. Sakkie Kotze, lid van die ATKV-direksie, het dié leerders aangemoedig om hul moedertaal nie net tuis nie, maar ook op straat en in die openbare lewe met trots te praat en te skryf. Hy het hulle ook aangespoor om verdere navorsing oor die herkoms, geskiedenis, uniekheid en trots van hul moedertaal te doen. “Ons moedertaal is ons trots, daarom is ons ook trots op jou moedertaal.” Hy het ook ŉ spesiale beroep op alle Suid-Afrikaners gedoen om ŉ derde inheemse taal of meer aan te leer. “In Suid-Afrika met sy verskeidenheid taal- en kultuurgroepe sal dit beter begrip, verstaan, respek en ondersteuning vir mekaar, bevorder,” het hy gesê. Die leerders wat as toppresteerders aangewys is: Afrikaans Nasionale en provinsiale toppresteerder van Mpumalanga: Grethe Maritz van HTS Middelburg. Ndebele Provinsiale toppresteerder van Gauteng: Sophie Mahlangu van Mahlenga Secondary School. Sepedi Nasionaal derde en provinsiale toppresteerder van Limpopo: Chabalala Evelyn Lebogang van Bakenberg High. Sesotho Nasionaal tweede en provinsiale toppresteerder van Gauteng: Mbele Mbali van Beverley Hills School. Setswana Nasionale en provinsiale toppresteerder van Noordwes: Mmapaseka Dibetso van Malatse Motsepe High. Xitsonga Nasionale en provinsiale toppresteerder van Limpopo: Hazel Baloyi van Nyanisi Secondary. Provinsiale toppresteerder van Gauteng: Benette Thabe Mkabe van Maisisebenze Comprehensive School, Tembisa.